paragraph_text: Dragutin Čelik (Slime kod Travnika, 20. siječnja 1894. - Zagreb, 11. kolovoza 1958.), je bio banjolučki apostolski upravitelj. Radio je kao vjeroučitelj, crkveni sudac, bio je duhovnikom "Katoličke akcije", bavio se publicistikom, a prije drugog svjetskog rata postaje direktorom "Napretkova" srednjoškolskog konvikta "Kralj Tomislav". Dolazio je iz redova hrvatskog naroda.